# Mar Echea

|  |
| --- |
|  **Mar EcheaΑιγαίο Πέλαγος - Ege denizi* |
| Oceano u mar d'a IHO (n.º id.: 28) |
| Anvista dende satelite d'a mar Echea. |
| **Localización administrativa** |
| **Estau** |  Grecia  Turquía |
|  |
| **Cheografía** |
| **Mar** | Mar Mediterranio |
| **Continents** | Europa/Asia |
| **Mars mugants** | Mar de Marmara y mar Chonica |
| **Subdivisions** | Mar de Tracia, mar de Creta, mar de Mirto |
| **Superficie** | 180.000 km² |
| **Largaria maxima** | 600 km |
| **Amplaria maxima** | 400 km |
| **Mapa** |
| Localización d'a mar Echea |

A **mar Echea** (*Ege denizi* en turco, *Αιγαίο Πέλαγος* en griego) ye una mar que fa parte d'a mar Mediterrania, y que desepara a l'este Turquía en Asia y a l'ueste Grecia en Europa. S'estendilla dende la isla de Creta a lo sud dica l'estreito d'os Dardanelos a lo norte, conectando por meyo d'ixe estreito con a mar de Marmara. A parte sud d'a mar Echea, dita mar de Creta, en o espacio que s'estendilla dende as islas Cicladas a lo norte dica Creta a lo sud, conecta con a resta d'a mar Mediterrania, d'a cual la separa chustament Creta, amás d'atras islas mas chicotas como Citerea, Kharpatos u Rodas. En a suya parte norte, dita mar de Tracia, banya as costas de Tracia y a peninsula de Gallipoli.

Entre Turquía y Grecia i hai disputas politicas sobre cuantos aspectos d'o control politico d'o espacio d'o mar, como l'aria d'as respectivas auguas territorials, lo control aerio y la delimitación d'os dreitos economicos sobre la plataforma continental. Estas cuestions se conoixen como la Disputa d'o Echeo.

## Toponimia

Bi ha un mito que explica o nombre d'a mar Echea, la cuala diz que proviene d'un lechendario rei ateniense dito Echeo y qui, en creyer que lo suyo fillo Teseo heba estau devorado per lo Minotauro en o suyo laberinto, s'arrulló a este mar dende lo cabo Sunio. Chuan Ferrández d'Heredia nos transmite iste mito en a suya compilación *Grant Cronica d'Espanya*:

Reculliosse enla barca & yendo su camino a athenas dexo la h(er)mana mayor de aq(ue)llas en huna ysla saluatge. & leuo la ot(r)a menor co(n)sigo. & tomola por muller los marin(er)os co(n) alegria que hauie(n) noles me(m)bro de mudar la uela. & q(u)ando el Rey uido la uela negra pe(n)sando q(ue) su fijo fues muerto. de gra(n)t dolor que huuo la(n)çose de una penya endo estaua. enla mar & murio. **Et por esto huuo no(m)bre aq(ue)lla mar pielago de egeo** entroa el tiempo que los habitadores d(e)la tierra fueron x(r)i(sti)anos. & los calog(er)os fazie(n) s(an)c(t)a uida por aq(ue)llas yslas & corronpieron el uocable & como primero dizien pielago de egeo mudaro(n) le nombre layo pielago que quiere dezir sancto pielago.
## Economía

El Mar Echeo ye muito important para la economía tanto de Grecia como de Turquía. Per el transitan muitas mercancias, personas y turistas que visitan las suyas islas y costas, amás de tener buenos caladeros de pesca.

### Turismo

Grecia ye un d'os países mas visitaus d'Europa y d'o mundo, con mas de 33 millons de visitantes en 2018 y la industria d'o turismo ye arredol d'una cuarta parte d'o suyo producto interior bruto (PIB). Las islas d'o Echeo represientan gran parte d'o suyo exito, las mas conoixidas y visitadas son Santorini, Creta, Lesbos, Delos y Mykonos que son destins turisticos habituals. Se calcula que uns 2 millons de turistas visitan Santorini cada anyo.

Turquía tamién ha teniu exito en o desarrollo de zonas turisticas y en l'atracción d'un gran numero de turistas, lo que ha contribuyiu a incrementar la importancia d'o turismo en o suyo PIB. L'antiga ciudat de Troya, Patrimonio d'a Humanidat, se troba en a costa turca d'o Echeo.

## Referencias

## Vinclos externos

* Se veigan as imáchens de Commons sobre **a mar Echea**.